שלום.
אני כאן לספר לכם על חיית המוזה שלי:
העצלנאי.
(צחוק)
אני תיעדתי את חייהם המשונים של היונק האיטי ביותר בעולם
בעשר השנים האחרונות.
אני עדיין זוכרת את הפעם הראשונה שראיתי אחד.
הייתי מוקסמת מהביולוגיה המוזרה שלהם.
כלומר, מה אין לאהוב בחיה שנולדת
עם חיוך קבוע על פניה?
(צחוק)
והצורך לחבק.
קהל: אווו.
אבל עצלנים ממש לא מובנים.
הם נתקעו עם שם שקשור בחטא
וארורים בשל אורח חייהם חסר המרץ,
שאנשים חושבים שאין לו מקום בקרב החזקים
במירוץ המהיר להישרדות.
ובכן, אני כאן לספר לכם שאנחנו ממש טועים לגבי החיה הזו --
ואיך הבנת האמת על העצלנאי
יכולה לעזור בהצלתנו והצלת כדור הארץ, שלו שניינו קוראים בית.
עקבתי אחרי השמצות עצלנאים
עד לכובש ספרדי בשם ואלדז,
שסיפק את התיאור הראשון של עצלנאי באנציקלופדיה שלו של העולם החדש.
הוא אמר שהעצלנאי הוא
"החיה הטיפשה ביותר שניתן למצוא בעולם --
מעולם לא ראיתי חיה כה מכוערת או כה חסרת ערך".
(צחוק)
ספר לנו מה אתה באמת חושב, ואלדז.
(צחוק)
הייתי רוצה לדבר על כישורי הציור של ואלדז.
(צחוק)
כלומר, מה זה?
(צחוק)
מעולם לא ראיתי ציור כה חסר תועלת של עצלנאי.
(צחוק)
אבל אני מתכוונת, בצד החיובי,
הוא נתן לעצלנאי פרצוף מאוד אנושי,
ולעצלנאים יש פרצופים באמת מאוד אנושיים.
אני חושבת שהעצלנאי הזה, שצילמתי בקוסטה ריקה, ממש דומה לרינגו סטאר.
(צחוק)
אבל אז, לעצלנאים בכלל יש דמיון מאוד גדול לביטלס.
(צחוק)
אני די מרוצה מפול, בעצם, שם.
אבל כמו הביטלס, עצלנאים הם גם ממש מוצלחים.
הם באים מגזע מאוד עתיק של יונקים ופעם היו עשרות זנים
כולל עצלנאי הקרקע הענק שהיה בגודל של פיל קטן
ואחד מהיונקים הגדולים מספיק כדי לבלוע גלעיני אבוקדו שלמים
ולפזר אותם.
אז... (צחוק)
חלק מכם כבר הבינו את זה.
(צחוק)
כלומר שללא עצלנאים,
אולי לא היה לנו היום אבוקדו על טוסט,
והיפסטרים בכל העולם היו נותרים ללא ארוחת בוקר.
(צחוק)
(מחיאות כפיים)
כיום, ישנם ששה זנים ששרדו, והם מחולקים לשתי קבוצות.
יש את עצלני התלת-אצבע,
הם אלה בעלי תספורת הביטלס וחיוך המונה ליזה,
ואז יש את עצלני הדו-אצבע.
הם נראים קצת יותר כמו שילוב של ווקי וחזיר.
הם חיים בג'ונגלים של מרכז ודרום אמריקה,
והם מאוד פוריים.
בסקר שנערך בשנות ה-70
ביער הטרופי הפנמי
נמצא שהעצלנאים היו בעל החיים הגדול הכי נפוץ מבחינה מספרית.
הם אכלסו כרבע מנפח הסביבה הביולוגית של היונקים.
זאת כמות גדולה מאוד של עצלנאים
מה שמעיד על כך שהם עושים משהו ממש נכון.
אז מה אם, במקום לרדת על העצלנאי על זה שהוא שונה,
ננסה ללמוד ממנו במקום?
אנחנו בני האדם אובססיביים לגבי מהירות.
העיסוק הוא תג של כבוד,
והנוחות עולה על האיכות בשאיפתנו למהיר.
ההתמכרות שלנו לחיים המהירים חונקת אותנו ואת כדור הארץ.
אנחנו מעריצים חיות כמו הצ'יטה, ה"פרארי של עולם החיות",
שמסוגלת להגיע למהירות של 90 קמ"ש בתוך שלוש שניות.
אז מה?
(צחוק)
(מחיאות כפיים)
אז מה?
העצלנאי, מצד שני,
יכול להגיע למהירות נוחה של 5 מטר בדקה
כשהרוח בגבו.
(צחוק)
אבל למהירות יש מחיר.
מהירותה של הצ'יטה באה במקום כוחה.
הן לא יכולות להסתכן במאבק,
אז הן מפסידות אחד מכל תשעה קרבנות לטורפים יותר קשוחים כמו הצבועים.
לא פלא שהם צוחקים.
(צחוק)
העצלנאי, לעומת זאת,
נקט בגישה יותר חשאית לארוחת הערב,
הם מתקיימים על תפיסת ואכילת
עלים נייחים.
(צחוק)
אבל אתם רואים, עלים לא רוצים להיאכל יותר מאשר האנטילופה רוצה,
אז הם מלאים ברעלים וממש קשה לעכל אותם.
אז כדי לאכול אותם,
העצלנאי גם הפך לאתלט --
אתלט עיכול.
(צחוק)
הנשק הסודי של העצלנאי הוא בטן בעלת ארבע קיבות
ומלא זמן.
יש להם את קצב העיכול האיטי ביותר אצל יונקים.
והוא יכול לעכל עלה אחד במשך חודש כמעט,
מה שנותן לכבד שלהם מלא זמן לעבד את הרעלים האלה.
אז, העצלנאים הם לא עצלנים.
לא, הם עסוקים.
בעיכול.
(צחוק)
כן, הם ממש עסוקים.
(צחוק)
הוא עובד ממש קשה, העצלנאי הזה, ממש קשה.
וכמובן, לעלים יש ערך קלורי די זעום,
אז העצלנאים התפתחו בצורה כזו שהם מוציאים כמה שפחות אנרגיה.
הם מבצעים כ10% מהמאמץ של יונק אחר באותו הגודל
ומתקיימים על כמות של עד 100 קלוריות ביום,
הודות לכמה התאמות גאוניות.
לעצלני התלת-אצבע
יש יותר עצמות צוואר מלכל יונק אחר,
אפילו מלג'ירפה.
מה שאומר שהם יכולים לסובב את הראש שלהם ב270 מעלות
ולרעות מסביבם,
מבלי להתעסק במאמץ של הזזת הגוף שלהם.
(צחוק)
זה גם אומר שהם שחיינים די טובים באופן מפתיע.
עצלנאים יכולים לצוף על פני המים
פי שלוש יותר מהר משהם נעים על פני הקרקע.
והם צפים באמצעות...
גזים לכודים.
(צחוק)
אז --
(צחוק)
עצלנאים הם היונקים היחידים שאנחנו מכירים שלא מפיחים גזים.
כשהם צריכים להיפטר מגז,
הוא למעשה נספג מחדש למערכת הדם שלהם
ומופח דרך הפה כסוג של הפחת פה.
(צחוק)
החיים במהופך גם חוסכת אנרגיה.
יש להם כמחצית מכמות שרירי השלד של יונק יבשתי.
ואין להם כל כך הרבה שרירי יישור
שהם השרירים נושאי המשקל;
במקום, הם מסתמכים על שרירי מפשק שימשכו אותם.
יש להם טופרים ארוכים ומעוקלים ועמידות גבוהה לעייפות,
כך שהם יכולים למעשה להיתלות כמו ערסל שמח ושעיר
במשך שעות על גבי שעות.
ועצלנאים יכולים לעשות כמעט הכל בתנוחה ההפוכה הזו.
הם ישנים, אוכלים ואפילו יולדים.
הגרון וצינורות הדם שלהם מותאמים באופן ייחודי
כך שיעבירו דם ויבלעו אוכל נגד כוח הכבידה.
יש חלקים חלקים דביקים על הצלעות
שמונעים מהבטן העצומה שלהם למעוך את הריאות שלהם.
והפרווה שלהם צומחת בכיוון הנגדי,
כך שיוכלו להתייבש באמצעות טפטוף אחרי סערה טרופית.
הבעיה היחידה היא, אם תהפוך את העצלנאי,
כוח הכבידה גוזל ממנו את כבודו.
קהל: אווו.
הם לא יכולים לעמוד זקוף.
וכך הם גוררים את עצמם כאילו הם מטפסי הרים על משטח שטוח.
ואני חושבת שזו הסיבה בגללה המגלים הראשונים, כמו ואלדז,
היו בעלי דעה כל כך שלילית לגביהם.
כיוון שהם ראו את העצלנאים באופן הפוך ומחוץ להקשר.
ביליתי הרבה שעות שמחות מוקסמת מהעצלנאים הנעים.
היעדר השרירים שלהם לא מנע מהם כוח או גמישות.
אלופי הזן המתונים של הטבע נעים כמו "אגם הברבורים" בהילוך איטי --
(צחוק)
עם שליטה פנימית של מאסטר טאי צ'י.
הבחור הזה נרדם באמצע הצעד, אירוע די נפוץ.
(צחוק)
אבל אתם בטח תוהים:
איך שק עיכול עלים תלוי מצליח להימנע מלהפוך לטרף?
שאלה טובה.
זהו אחד מהטורפים העיקריים של העצלנאי.
זהו עיט הרפיה.
הוא יכול לעוף במהירות של עד 80 קמ"ש,
יש לנו טפרים בגודל של אלה של דוב גריזלי,
וחדות ראיה,
וטבעת הנוצות הזאת ממקדת את הצליל
כך שהוא יכול לשמוע את רחש העלים הכי קל.
לעצלנאי, לעומת זאת, יש חוש שמיעה ירוד, וחוש ראיה גרוע,
והאפשרות של ריצה מסכנה ברור שאינה אופציה בכלל.
לא, הם שורדים באמצעות לבישת גלימת היעלמות
שתכבד את הארי פוטר.
בפרווה שלהם יש חרכים שסופגים לחות
ופועלת כגינות הידרופוניות זעירות לאצות,
והם גם מושכים שורה של חסרי חוליות.
כך שהם מערכת אקולוגית מיניאטורית איטית משלהם.
הם הופכים להיות אחד מן העצים.
ואנחנו חושבים שהתנועות שלהם כל כך איטיות,
שהם חומקים מתחת לרדאר של העיט הנוראי
במעופו מעל לחופת העצים, בסריקה אחר טרף.
העצלנאים הם נינגות של התגנבות,
ורק לעתים רחוקות יעזבו את הביטחון של חופת העצים --
למעט אם הם צריכים להטיל צרכים,
דבר שהם עושים בערך פעם בשבוע בבסיס העץ.
עכשיו, ההתנהגות המסכנת ומלאת המרץ הזו היוותה תעלומה במשך זמן רב,
ישנן תיאוריות רבות לגבי למה הם עושים את זה.
אבל אני חושבת שהם משאירים הודעות מבושמות בחשאי עבור בני זוג פוטנציאליים.
כיוון, שאתם רואים, העצלנאים הם לרוב יצורים שותקים, עצמאיים,
למעט כשהנקבה בתקופת הייחום.
היא תטפס לראש העץ ותצרח את רצונה בסקס.
בדי דיאז.
(צחוק)
לא מאמינים לי?
(צליל של צרחת עצלנאי)
סולם די דיאז.
הצליל הזה ורק הוא יתפוס את תשומת הלב של הזכר.
הוא מחקה את הצליל הציקדה.
אז הנקבה עדיין נותרת חשאית,
אפילו כשהיא שרה קריאות לסקס בקולי קולות.
קריאות הסקס הסמויות שלה יגיעו למרחק של קילומטרים במעבה היער
והזכרים יפתחו במירוץ איטי לעברה.
(צחוק)
אני חושבת שהמסרים הריחניים בגללים שלה יסייעו לרומיאו למצוא את העץ הנכון
כך שלא יצטרך לבזבז אנרגיה יקרה בטיפוס על העץ הלא נכון.
סקס, דרך אגב, הוא הדבר היחיד שהעצלנאים עושים מהר.
צפיתי בהם עושים את זה בטבע,
וזה נגמר בתוך כמה שניות.
אבל אז, למה לבזבז אנרגיה יקרה על זה,
במיוחד אחרי כל המסע הזה?
(צחוק)
שלא כמו יונקים אחרים,
העצלנאים לא מבזבזים זמן בשמירה על טמפרטורת גוף חמה וקבועה.
האנרגיה מהשמש היא חינם,
אז הם משתזפים בשמש כמו לטאות
ועוטים פרווה עבה באופן לא רגיל לאזורים הטרופיים כדי לשמור על החום הזה.
לעצלנאים יש מטבוליזם נמוך באופן קיצוני.
ואנחנו חושבים שזו יכולה להיות אחת הסיבות
בגללה הם לפעמים יכולים להחלים מפציעות
שהיו הורגות את רוב בעלי החיים.
העצלנאי הזה החלים מכריתה כפולה,
והכרתי עצלנאים שהצליחו לשרוד
אפילו התחשמלויות מקווי מתח גבוה.
ואנחנו היום חושבים שמטבוליזם נמוך יכול להיות המפתח לכך שהם עוד לא נכחדו.
חוקרים באוניברסיטת קנזס החוקרים רכיכות
גילו שמטבוליזם גבוה חזה איזה מין של רכיכות
ייכחד.
העצלנאים חיים על פני האדמה בצורה כזו או אחרת
כבר מעל ל40 מיליון שנים.
הסוד להצלחתם הוא אופיים העצלנאי.
הם דמות לחיקוי לחסכון באנרגיה.
ואני הקמתי את החברה להערכת העצלנאי
לקידום והגנת חייהם האיטיים, הקבועים וברי הקיימא.
אני אדם די מהיר.
אני בטוחה שכבר קלטתם את זה.
והעצלנאים לימדו אותי הרבה על האטה.
ואני חושבת שכדור הארץ ירוויח
אם כולנו נעתיק דף לעיכול איטי מהספר שלהם.
אולי כולנו יכולים נאמץ את העצלנאי הפנימי שלנו
על ידי האטה,
להיות יותר מודעים,
להפחית את הנוחות הבזבזנית,
ולהיות חסכנים באנרגיה שלנו,
למחזר באופן יצירתי
ולהתחבר מחדש עם הטבע.
אחרת, אני חוששת,
שנגלה שאנחנו, בני האדם הפכנו להיות
"בעלי החיים הטפשים ביותר בנמצא בעולם".
תודה רבה מאוד.
שהעצלנאי יהיה אתכם!
(מחיאות כפיים)